شەفەق
نیوز/ وەرپرسیگ ئەمنی لە ئیدارەی ناوچەی گەرمیان ، ئمڕوو جومعە، خەوەردا لە زەخمداری
پیاویگ و کوڕەگەی وە تەقیان مینیگ لە جیماگەیل جەنگی لە یەکیگ لە گۆرەپانەیل سەنین
و فرووشتن ئاسن کۆنە لە دەوروگەرد قەزای کفری.
وەرپرس
راگەیانن و پەیوەندیەیل لە وەریەوبەرایەتی پۆلیس" گەرمیان" موقەدەم مافپەروەر
عەلی جەمال قەدوری وە ئاژانس شەفەق نیوز وت، دوان لە کراکارەیل گۆڕەپان سەنین و فرووشتن
ئاسنەکوتە " پیاویگ و کوڕەگەی" تویش زەخمداری مەترسیداریگ بوینە و  ئەرا خەسخانە کلکریانە وە مدووی تەقیان بومبیگ ک
شایەت لە وەجیماگەیل جەنگی کۆن بوود لە ناوچەی "کارێز" لە کفری.
وتیش،
هیزەیل ئەمنی لە شوین رویداوەگە ئامادە بوینە و لێکۆڵینەوە لە رویداوەگە وازکریایە،
دیاریکرد یاسا قەیەغەی  وەجیماگەیل جەنگی و
شاسی ماشین  کردیە لە ناو کەرەستەیل سکراب  سەرپیچیکارەیلیش ئەرا لایەنەیل یاسایی تایوەت کلکریەن.
